Kamu bisa jelasin ke aku soal Pasukan Bantuan Keselamatan Antarabangsa dalam bahasa melayu?

Pasukan Bantuan Keselamatan Antarabangsa (ISAF) adalah satu misi keselamatan yang diketuai oleh NATO di Afghanistan. Ia diwujudkan oleh Majlis Keselamatan PBB pada 20 Disember 2001 melalui Resolusi 1386 sepertimana yang dibayangkan dalam Persetujuan Bonn. Ia terlibat dalam Perang di Afghanistan (2001–kini).

Pada awalnya, ISAF ditugaskan untuk menyelamatkan Kabul dan kawasan sekitarnya daripada Taliban, al Qaeda dan ketua-ketua puak, bagi membolehkan penubuhan Pertadbiran Sementara Afghanistan yang diketuai oleh Hamid Karzai. Pada bulan Oktober 2003, Majlis Keselamatan PBB membenarkan perluasan misi ISAF ke seluruh Afghanistan, dan ISAF seterusnya mengembangkan misi menerusi empat tahap utama. Sejak tahun 2006, ISAF telah terlibat dalam operasi tempur yang lebih intensif di selatan dan timur Afghanistan, satu kecenderungan yang berlanjutan sehingga tahun 2011.

Pada Januari 2009 jumlah anggotanya adalah sekitar 55,100. Jumlah ini bagaimanapun telah bertambah dua kali ganda setakat 2011. Terdapat askar daripada 28 negara NATO, 11 rakan dan 10 bukan-NATO / bukan-rakan, Antara penyumbang anggota tentera adalah Denmark, Kanada, Amerika Syarikat, United Kingdom, Itali, Perancis, Jerman, Belanda, Sepanyol, Turki, Australia, Poland dan kebanyakan anggota Kesatuan Eropah dan NATO. Kekerapan tempur yang dialami oleh setiap negara penyumbang jauh berbeza, di mana Amerika Syarikat, United Kingdom dan Kanada mengalami kehilangan jiwa yang besar di dalam operasi-operasi tempur yang dilakukan.